
§.  1. 

’ »' 

Ut  finis  educationis  assequi  possit,  requiritur,  ut  proles  sint 
sanae  et  robustae,  nam  infantes  a natura  iam  debiles , morbis 
hereditariis  aut  congenitis  adfecti,  etiam  penes  optimam  edu- 
cationem, nunquam  illuni  culturae  assequentur  gradum,  quem 
firmi , robusti , vigore  pleni  et  ab  omni  vitio  immunes  sobo- 
les  adipiscentur.  Ut  autem  proles  sint  sanae  et  robustae,  Pa- 
rentes illarum  firma  gaudeant  valetudine  est  necesse.  Hinc 
debiles,  senes,  morbis  exhausti,  Scrophulis,  Rhachitide, 
Arthritide,  Syphilide  adfecti,  aut  fluxui  habituali  obnoxii; 
vel  morbis  nervorum  gravibus  uti  : Epilepsia , Catalepsi , 
Chorea  S.  Viti,  Asthmate,  aut  Haemoptoe,  Phthisi,  Febri 
hectica  laborantes  matrimonio  potius  renuncient,  quam  ut 
semet  adhuc  infeliciores  reddant,  nam  huiusmodi  morbi  per 
Matrimonium  certe  non  tolluntuiv,  sed  potius  exasperantur , 
altera  quoque  pars  sana  morbosa  evadit,  infantes  nisi  miseri 
debiles,  imbecilli,  morborum  parentum  participes j nec  diu 
viventes  generabuntur;  Zelotipiae,  discordiis,  ruinae  domes-- 
ticae  et  divortiis  ansa  praebetur,  et  sic  vita  utriusque  partis 
abbreviabitur.  Ut  igitur  vegeti  procreentur  infantes  requiri- 
tur : Actas  legitima  et  proportionata  personarum  matrimoni- 
um contrahentium;  talis  erit  si  vir  ad  minimum  10  annis 
fuerit  senior  femina»  (Juvenis  homo  cum  vetula  penes  omnem 
opum  ahiindatiani  vix  beabitur)  nec  nimium  iuvenilis  nec  se- 
nilis aetas  generationi  favet.  Utraque  pars  sit  relative  sana 

«i  morbus  adsit,  qui  tamen  curari  potest,  ille  ante  mafrlino- 
niuiii  tollatur.  Requiritur  porro  amor  mutuus , coniugium  co- 
actum, aut  e finibus  secundis  contractum,  nullatenus  favet 
propagationi , adhuc  minus  educationi.  Ut  sana  et  robusta , 
atque  numerosa  demum  progenies  sperari  possit  multum  con- 
fert recta  puellarum  et  masculorum  ante  initum  matrimonium 
informatio,  et  quidem:  Ut  neocopulati  sciant  sibi  moderari 
in  negotio  sexuali  initio  matrimonii , quando  vir  uxori  et  haec 
viro  debitum  matrimoniale  denegare  possit  uti:  tempore  men- 
struationis , graviditatis , puerperii , lactationis ; neque  bonum 
est  coitum  celebrare  statim  post  pastum,  post  sumta  spiri- 
tuosa,  aut  tempore  alfectus. 

§.  2. 

Neque  tamen  sana  et  robusta  obtinebitur  progenies,  ni- 
si gravidarum  et  foetus  in  utero  contenti  cura  habeatur; 
ob  nexum  immediatum  inter  foetum  et  matrem  omnes  influ- 
xus noxii  in  matrem  agentes  ipsi  quoque  foetui  perniciosi 
fiunt,  hinc  gravidae  sequentes  observabunt  regulas: 

1-mo  Victus  earum  sit  temperatus,  digestu  facilis,  non 
nimium  stimulans,  adeoque  nec  quantitate,  nec  qualitate  pec- 
cet, potus  spirituosi  , nisi  iis  adsvetis  parca  solum  quantitate 
concedantur. 

2.  Vestibus  utantur  anni  tempori  adcommodatis,  atten- 
dant praeprimis  ne  vestitus  uterum  praemat , refrigerium  sol- 
licite vitent,  thoracula  eo  tempore  non  tolerentur. 

3.  Motum  corporis  suscipiant  moderatum,  isque  potius 
sit  activus  (deambulatio)  quam  passivus  (vectio  in  rheda) 
omnis  motus  violentus,  cursus,  saltus,  vectio  in  curru  per 
strata  aspera  sollicite  vitentur. 

4.  Animi  affectus  tam  deprimentes  uti:  Moeror,  tris- 
titia, terror,  melancholia,  quam  excitantes:  Ira,  indignatio, 
gaudium  immodicum  nocent. 

5.  Coitum  praecipue  primis  duobus  mensibus  post  con- 
ceptionem et  versus  finem  graviditatis  non  celebrent. 

C.  Gravidam  nemo  vexare  aut  laedere  audeat , ipsi  pa- 
rentes, tutores,  cognati  et  heri  illegitime  gravidas  obiurgare 
aut  male  tractare  non  praesumant. 

7.  Maritus  uxorem  a laboribus  gravioribus  dispenset, 
quam  mansvetissime  illam  tractet,  circa  finem  graviditatis 

• solitariam  nunquam  relinquat,  ubi  se  uxor  male  senserit,  il- 
lico  de  auxilio  prospiciat. 

8.  Emetica , purgantia  fortiora , venaesectiones  summe 
sunt  noxia  et  ideo  absque  scitu  medici  nunquam  adhibenda. 
Balnea  tepida  plurimi  Medici  svadent  (caute  tamen  adiubean-  ^ 
tur  ne  refrigerium  admittatur)  Balnea  frigida  cane  et  angue 
peius  vitanda.  *) 

9.  Omnia  illa,  quae  per  horridum  adspectum  in  gravi- 
das noxium  infiuxum  exerere  possent  removeantur. 

10.  Denique  ipsae  Jurisdictiones  cum  gravidis  mansvetc 
agant , nullis  minis , terriculamentis , minime  vero  poenis  ad- 
Cciant.  Noxae  hac  enumeratae  uti  etiam  potentiae  mechani- 
cae inprimis  abdomen  ferientes,  emmenagoga  (pellentia) 

‘ facile  Metrorhagiam  (SSfutflu^  au6  bcr  ©ebd^rmuttcr)  tam 
matri  quam  foetui  periculo  plenam , abortum , imo  et  ipsam 
mortem  saepe  post  se  trahunt,  et  hinc  quam  solertissirae  vi- 
tandae erunt. 


§.  3. 

Parturientes  quoque  summam  requirunt  adtentionem , ex 
hac  parte  necessarium  erit,  ut  ubique  locorum  obstetrices 
excultae  habeantur,  in  omni  pago  adsit  adminus  una  obste- 
trix diplomatica,  quam  maritus,  cognati,  aut  vicini  sub  poc- 

*)  Mursinna  refert  casum:  Puella  quaedam  graviditatem  celans,  ac- 
ecssit  vetulam  et  auxilium  contra  Hydropem  simulatum  quaesivit. 
Haec  calefecit  cubile  adeo,  ut  illius  aegra  fortiter  sudare  debue- 
rit, iu  sudore  sic  constitutam,  repentine  aqua  frigida  perfudit, 
misera  puella  e sede  cecidit,  omnem  sui  conscientiam  amisit  et 
simul  abortum  passa  est,  (foetus  erat  circiter  4 mensium)  quam 
dein  nec  ars  hippocratica  amplius  salvare  potejut.  — 

na  advocare  tenentur , in  casibus  gravioribus  obstetricator  ad- 
vocari debet.  Vetulis,  aliisque  personis  illegitimis  parturien- 
tibus adsistere,  nisi  extrema  urserit  necessitas  interdictum 
sit.  Praeiudicia  et  malae  consvetudines  circa  parturientes  uti 
situs  vario  modo,  atque  saepe  mutatus,  potiones  exhibitae, 
praessio,  inunctio  abdominis,  nixus  intensus  ante  tempus  • 
debitum , ligaturae  circa  collum  et  alia  absurda  severe  inter- 
dicantur. 

In  illis  casibus,  ubi  iam  tempore  graviditatis  evictum  fue- 
, rat,  partum  normali  modo  et  via  fieri  non  posse  Physicus 
advocari  debet,  qui  cum  Obstetricatore  consilium  ineat  circa 
avertenda  pericula.  Citra  matris  parturientis  assensum  opera- 
tionem fors  laethalem  suscipere  medici  non  audeant,  si  tamen 
parturiens  sub  ipso  partu  moreretur,  tunc  ad  foetum  salvan- 
dum spcUo  cuesarea  filico  suscipiatur, 

§.  4. 

Partu  feliciter  absoluto  curandum  erit:  ut  et  Mater  Pu- 
erpera et  proles  incolumes  serventur.  Licet  iam  nunc  infans 
in  nexu  immediato  cum  matre  uon  sit,  et  etiam  absque  illa 
penes  curam  sollicitam  vitam  ducere  posset,  attamen  infans 
talis  nunquam  ita  perfecta  fruetur  valetudine ; quam  ille,  qui 
lacte  matris  aut  adminus  sanae  nutricis  alebatur;  quod  autem 
lac  per  influxus  noxios  in  matrem  aut  nutricum  agentes  qua- 
litates noxias  acquirere  ac  proin  sanitas  ipsius  infantis  per- 
turbari debeat,  neminem  latet;  hinc  omnimode  curandum, 
ut  lac  semper  adsit  sufficienti  quantitate  et  bona  qualitate 
praeditum.  Ante  omnia  puerpera  quietem  observet  summam , 
sola  non  relinquatur,  sed  continuo  observetur;  an  placide  re- 
spiret, an  calor  corporis  sit  amoenus,  investigetur  abdomen, 
an  uterus  debite  contrahatur  et  si  anomaliae  quaedam  obser- 
ventur, illico  medicus  advocetur.  Quia  vero  puerperae  per 
partum  defatigatae  facile  somno  obruuntur,  sub  quo  metror- 
hagia  periculosa  longe  frequentius  ac  secus  locum  habere  et 
inde  etiam  mors  sequi  pqterit;  hinc  aliqui  Medici  svadent  ut 

puerpera  continuo  distrahatur  et  primis  12  horis  nullus  som- 
nus admittatur , quia  tamen  somnus  vel  maxime  vires  restaurat, 
ideo  puerpera  somno  brevi  tempore  et  sub  vigili  oculo  indul- 
gere  potest.  Causae  hoc  tempore  maxime  nocentes  sunt:  Lae- 
titia sununa  clamor,  terror,  timor,  tristitia,  ira,  indig- 
natio, aer  corruptus,  quietis  denegatio,  refrigerium,  reten- 
tio excrementorum,  denegata  lactatio,  excessus  in  esu  et 
potu,  secretionum  normalium  turbatio.  Hae  quippe  causae 
producere  possunt  in  puerpera  cessationem  lochiorum , inter- 
ceptionem lactis  eiusque  metastasim , febrim  puerperalem , 
convulsiones  inflanmiationem  tam  mammarum  quam  uteri,  ab- 
scessus, exulcerationes,  indurationem , scirrhum,  cancrum 
harum  partium,  morbos  mentis,  vesanias,  vitam  miseram, 
tabem , imo  ipsam  mortem  subitaneam. 

Ne  igitur  huiusmodi  tristes  sequelae  locum  habere  pos- 
sint: quies  corporis  et  animi,  mundities  summa , aer  purus, 
et  dieta  stricta  praeprirnis  puerperis  non  lactantibus  haud  sa- 
tis commendari  merentur. 

§.  0. 

Quaelibet  mater  sana  proprio  lacte  infantem  nutrire  de- 
beret, proprii  commodi  et  infantis  causa,  intermissa  enim 
lactatione  , febris  puerperalis  periculosissima , mammarum  in- 
flammatio, harum  suppuratio,  induratio,  Leucorrhoea  (ber 
^fu^)  mutationes  uteri  diversissimae  ominosissimaeque 
evolvuntur. 

Sed  nec  infanti  lac  nutricis  ita  bene  sapit  ac  illud  ma- 
tris , etsi  aetas , constitutio , tempus  partus , lac  ambarum  si- 
milia sint  (quod  etiam  rarissimum  est)  vitale  tamen  illud 
principium,  quo  lac  maternum  gaudet,  longe  aliud  est.  Ac- 

*)  Struve  narrat  casum,  ubi  partu  feliciter  absoluto,  amiciet  cognati 
magno  numero  confluxerunt  et  laetitia  iubilaea  cubile  puerperae 
repleverunt.  Ast  proh  dolor ! beatissima  mulier  ob  irritabilita- 
tem summam  gaudio  superando  impar  erat,  mox  incidit  in  ani- 
mi deliquium,  quod  dein  exceperunt  spasmi  terribiles,  et  pau- 
percula inter  amplexus  Mariti  felicissimi  exstincta  est. 

cedit  praeterea,  quod  nutrices  utplurimum  incultae  afieclibus 
agitentur,  nut  morbis  diversis  laborent,  unde  lac  noxiam  con- 
trahit qualitatem,  miseri  infantes  vomitu,  diarrhoea,  tormi- 
nibus corripiuntur,  tardius  incidunt  in  Atrophiam,  qui  mor- 
bus ut  plurimum  morte  terminatur. 

Dantur  tamen  casus,  qui  matrem  a lactatione  excusant 
nempe:  Si  sit  nimium  debilis,  Haemoptoe,  Syphilide  aut 
febri  depascente  adfecta , aut  Scrophulis , Rhachitidi  in  alto 
gradu  obnoxia,  alio  quopiam  contagioso,  vel  hereditario 
morbo  laborans , si  gravi  mammarum  morbo  vexetur,  si  de- 
mum parum  lactis  secernatur,  illudque  ab  infante  non  fertur. 
Alii  morbi  intercurrentes  vix  nocent.  *) 

§.  6. 

In  defectu  lactis  materni , nutriatur  infans  lacte  nutricis , 
quae  sequentes  debet  habere  dotes: 

1.  Aetatis  sit  18 — 30  annos. 

2.  Eius  partus  non  multum  distet  a tempore  nativitatis 
infantis. 

3.  Nullum  habeat  sive  somaticum,  sive  psychicum  vitium. 

4.  Mammae  sint  bene  evolutae , eaeque  lac  bonum  se- 
cernant. 

5.  Sit  persoua  bene  morata. 

6.  Sit  patiens  atque  amet  proles. 

7.  Diligat  munditiem. 

8.  Sit  informata  de  omnibus,  quae  ad  officium  nutricis 
spectant. 

Utrum  autem  nutrix  has  qualitates  possideat,  unice  Me- 
dicus diiudicare  potest , ideo  obstetricibus  non  est  fidendum , 
nam  hae  morbos  , eorumque  tristes  sequelas  non  noscunt,  ne- 
que ipsam  qualitatem  lactis  diiudicare  valent ; (et  lam  hic  non 

Dr.  Tode  narrat:  Matrem  quamdam  febri  putrida  adfectam,  par- 
vulo ubera  usque  ad  extremnm  halitum  exhibuisse,  absque  omm 

damno  infantis.  Si  tamen  Mater  quoennque  morbo  laboret,  opti 

me  faciet,  si  de  hac  re  medicum  consuluerit. 

infrequenter  ex  inscitia,  aut  levitate  Parentum  fons  morbo- 
rum, tam  somaticorum  quam  psychicorum  ponitur,  quam  im- 
prudentiam miserae  proles  tota  vita  acerbissime  luunt)  hinc 
nonnisi  nutrix  a medico  bene  pervestigata  et  testimonio  hu- 
ius provisa  suscipiatur. 

Huiusmodi  persona  etsi  ex  infima  plebe  sumta,  cum  qua- 
dam distinctione  tractari  debet,  nam  meminisse  oportet  in- 
fantem eiusdem  lacte  ali,  qui  succus  pretiosus  ad  omnem  in- 
fluxum noxium  in  nutricem  (aut  matrem  lactantem)  agentem 
noxiam  acquirit  qualitatem  et  infans  vomitu , diarrhoea,  con- 
vulsionibus corripitur,  imo  subinde  exstinguitur.  Ideo  cibi 
ipsi  dentur  sufficienti  quantitate  et  bonae  qualitatis,  potus 
tamen  spirituosi  praeprimis  initio  lactationis  ipsi  non  conce- 
dantur, famulitio  est  mandandum,  ne  illam  ad  iram,  indig- 
nationem concitet,  curandum,  ut  animo  semper  sit  hilari, 
neque  graviores  labores  perficiat.  Si  ipsa  mater  lactet,  nunc 
memorata  observabit  consilia,  ipse  maritus  uxorem  non  ve- 
xet, noctu  quietam  relinquat,  et  eandem  in  omnibus  negotiis 
sublevet. 

§.  7. 

Partu  feliciter  absoluto,  funiculus  umbilicalis  suo  modo 
deligetur  et  abscindatur,  neonatus  dein  ponatur  in  balneum 
saponalum  moderate  calidam,  investigetur  dein  an  non  aliqua 
deformitas  adsit,  etsi  qdidpiam  abnormis  observetur,  illud 
non  statim  matri,  sed  tantum  cognatis  dicatur,  et  statim  de 
auxilio  prospiciatur ; neonatus  ablutus  et  siccatus  linteo  cali- 
do involvitur  et  uberibus  adponitur.  Circa  neonatum  sequen- 
tia erunt  observanda : 

1.  Balneum  ne  sit  nimis  calidum  aut  frigidum. 

2.  Ne  adhibeatur  nimia  corporis  frictio. 

3.  Absurda  nonnulla  praeiudicia,  ut  lotio  cum  secundi- 
nis, expressio  mammularum  non  tolerentur. 

4.  Si  frenulum  linguae  accretum  esset , id  ungvibus  sol- 
vere, vel  vero  aliud  vitium  obstetricibus  corrigere  non  licet, 
sed  illieo  advocetur  medicus. 

5.  Strenua  neonati  fasciatio  reiicienda  est. 

G.  Rigidissima  hieme  neonati  ad  ecclesiam  deportatio  et 
impertitio  baptismatis  cum  aqua  gelida  propter  noxios  effec- 
tus reprobanda. 

7.  Aestivo  autem  tempore  attendendum  ne  per  radios 
solis  urentes  insolatio  liat. 

8.  Mundities  servetur  summa. 

9.  Usus  cunarum  est  reprobandus.  Lectulus  infantis  sit  sim- 
plex, potius  durus  quam  mollis,  infantem  plummJs  obruere 
noxium  est.  Infantem  in  eodem  lecto  cum  matre  aut  nutrice 
per  noctem  relinquere  periculosum  est,  infans  enim  facile 
suffocari  potest. 

10.  Nutricio  infantis  sit  parca  et  ordinata.  Quoties  ei, 

per  diem  ubera  exhiberi  debeant,  determinari  non  potest, 
sed  quotiescunque  post  somnum  pacatum  clamat,  digitum  ori 
impositum  sugit,  (signum  famis)  uberibus  adponi  potest, 
non  tamen  semper  certum  est  signum,  nam  saepe  clamant, 
ob  immunditiem,  strenuam  fasciationem , et  ideo  frequenter 
inspici  debent,  et  si  squalidi  reperiantur , sollicite  mundentur, 
non  constringantur.  ^ 

11.  Mammae  post  singulam  lactationem  aqua  tepida  ab- 
luantur, et  alternis  vicibus  exhibeantur  nec  nimis  calide  ser- 
ventur ne  refrigerium  admittatur* 

12.  Os  infantis  post  singulam  lactationem  aeque  eluatur. 

13.  Ubera  non  exhibeantur  illieo  post  pastum,  motum 
corporis  maiorem,  coitum,  praecipue  iram  tunc  enim  lac 
semper  alteratum  est. 

14.  Primis  tribus  mensibus  omni  die  adhibeatur  balne- 
um tepidum,  dein  omni  secunda  die,  6-to  mense  (aetatis  in- 
fantis) balnea  frigidiuscula  18®  adhiberi  possunt,  attenden- 
dum tamen  semper  ne  refrigerium  admittatur,  sudante  cor- 

pore  nunquam  in  balneum  ponatur,  neque  diu  in  illo  relin- 
quatur et  cito  siccetur. 

15.  Syrupos  purgantes  absque  consultu  medici  exhibere 
ut  plurimum  noxium  est. 

16.  Infantes  in  cubili  obscuro  relinquere  consultum  non 
est  (facile  enim  amaurosis  evolvitur)  sed  aeque  attendendum 
ne  radii  lucis  in  oculos  incidant,  malum' quoque  est  si  infan- 
tes ex  latere  fenestram  adspiciant,  unde  strabones  (0d)ieler) 
evadunt. 

§.  8. 

Accidit  subinde,  quod  mater  vel  moriatur,  vel  propter 
morbos  lactare  non  potest  nutricem  solvere  aeque  ipsi  arduum 
est,  tunc  optimum  erit,  si  lac  asininum  in  usum  trahatur, 
aut  rbcens  vaccinum , malum  est  ovile  pessimum  caprinum , 
cum  valde  pingue  sit.  Lac  desumatur  ab  animali  sano , iuveui 
et  semper  ab  eodem , lac  recens  decoqpatur  et  primis  6 — 8 
diebus,  cum  una  parte  aquae  purae,  vel  cum  decocto  Althae- 
ae misceatur,  tardius  merum  lac  cum  saccharo  exhibeatur, 
ex  instrumento  suctorio,  cuius  apertura  spongia  et  linteo  mun- 
do involuta  sit , post  3 septimanas  etiam  mucilago  hordei , 
orizae , ius  carnis  panis  biscoctus  cum  lacte  et  saccharo  exhi- 
beri possunt.  Vitanda  sunt  viridaria  et  farinacea , nam  priora 
flatus  causant,  posteriora  non  digeruntur  et  dolores,  spas- 
mos, alvum  constipam  provocant;  ubi  dentes  prorumpere  in- 
cipiunt caro  tenera  exhiberi  poterit.  Pro  potu  initio  sit  lac , 
dein  aqua.  Cerevisiam,  vinum,  prout  etiam  coffeam,  cho- 
coladam  et  omnia  aromatica  disvadeo.  Pro  ientaculo  lac,  aut 
coffea  glandum  quercinarum  praecipue  scrofulosis  optime  con- 
ducit; in  genere  victus  parcus  et  per  breviora  intervalla  in- 
fantibus propinetur  potius,  quam  ut  ad  semel  magna  copia 
ciborum  ventriculum  onerent. 

§.  9. 

Mense  circiter  15-to  infantes  stare  et  ambulare  discunt, 
in  hoc  negotio  optimum  est,  infantes  in  cubili  relinquere, 

ut  se  in  tapetis,  vel  tegiminibus  libere  volutent,  tardius  ob- 
iectis  adsistere  et  sic  circa  sellas  et  alia  obiecta  ambulare 
discant  (semper  sub  vigili  oculo}.  Diversae  machinae,  ligu- 
lae ambulatoriae,  corbes,  sellae,  curriculi  ambulatorii  sum- 
mopere sunt  noxia,  facile  enim  luxationes,  morbos  pectoris, 
hernias,  fracturas  ossium  et  alia  vitia  provocant.  Vectio  in 
curriculis,  ob  eversionem,  succussionem  et  insolationem  in 
plateis  commendari  haud  meretur,  in  cubili  adhuc  tolerari  po- 
test. Pessimum  est 5 infantes  per  caput,  brachia,  vestes,  vel 
lingulas  capere  et  elevare,  aut  in  gyrum  vertere,  nam  haec 
omnia  diversissima  mala  producere  solent.  Ad  insistendum 
pedi  aut  ambulandum  ne  cogantur,  antequam  pedes  debitum 
robur  non  habuerint,  secus  pedum,  aut  spinae  dorsi  curva- 
turae , vel  diversa  pectoris  vitia  oriuntur. 

Crepundia  peculiarem  requirunt  attentionem,  ob  mate- 
riale, colorem  et  formam. 

Ne  sint  confecta  e metallis  venenatis,  non  e vitro , ne- 
que colore  venenato  sint  cincta,  sic  fabricatores  plurimi  pro 
colore  albo  summunt  cerussam  albam,  pro  flavo  arsenicum, 
Gummiguttarn , pro  viridi  cuprum,  aut  viride  aeris,  pro  ce- 
ruleo  aeque  cuprum , pro  rubro  cinabarem  aut  minium , his 
autem  substitui  possent  pro  albo  creta,  pro  flavo  radix  Cur- 
cumae pro  viridi  succi  herbarum,  pro  ceruleo  indigo,  pro 
rubro  coccinella,  vel  lignum  brasiliense.  Neque  talem  habe- 
ant formam  ut  corpus  laedere,  aut  functiones  eius  impedire 
possent,  neque  sensus  obtundant  aut  organa  respirationis  ad- 
liciant.  Instrumenta  flatilia  aut  iaculatoria  non  sunt  conce- 
denda. 

Cum  initio  anni  2-di  facultas  loquendi  semet  evolvat. 
Parentes  eo  curam  impendant,  ut  rerum  nomina  distincte 
pronunciare  et  bene  loqui  discant,  neque  sinant,  ut  cum  ser- 
vis ancillis  multum  conversentur,  quorum  methodus  loquen- 
di minus  recta , infantibus  facile  inhaeret , difficulter  tamen 
cum  tempore  eradicanda. 

Diligenter  invigilandum  iis,  qui  proles  circumdant,  ne 
sive  imprudentibus  iocis,  blandimentis,  aut  immodesto  con- 
tactu, sive  ad  quietem  sibi  procurandam  potus  soporiferos 
praebendo,  aut  cibos  diversos  in  os  ingerendo,  innocentiam 
et  sanitatem  ipsarum  in  discrimen  adducant.  Invigilandum  ne 
per  innanes  famularum  de  spiritibus  et  spectris  fabulas  timi- 
dae efficiantur. 

Relate  ad  somnum  notandum  est,  quo  iunior  homo  eo 
plus  dormit,  ideo  dum  somnus  infantem  obruit  impediri  non 
debet,  sed  ponatur  infans  ad  locum  quietum,  tenebricosum, 
moderate  calidum,  non  alto  loco,  e somno  non  excitetur  re- 
pente, aut  cum  magno  strepitu,  insecta,  aut  alia  animalia 
removeri  debent;  neque  tamen  somnus  provocdtur  frictione 
fontanellarum , aut  partium  genitalium , commotione  corpo- 
reis, cantu,  eo  minus  terrefactione  aut  opiatis,  tara  animo 
quam  corpori  perniciosis. 

§.10. 

Pericula  morborum  optime  praecaventur  induratione  coe- 
peris. Induratio  haec  nisi  lente  fiat  et  per  gradus,  a faciliori- 
bus ad  difficiliora  procedat;  transitus  enim  ad  altiores  gra- 
dus, neglectis  mediis  debilem  adhuc  compagem  corporis  per- 
turbat. Sit  praeterea  induratio  corporis  aequalis  et  universa- 
lis. Insanum  est  unam  partem  corporis  denudare  et  alias  sol- 
licite tegere,  vel  rigida  hieme  levibus  vestibus  proles  indue- 
re, noctu  vero  pluibis  obruere;  aut  integris  mensibus  in  ca- 
lore haerere,  dein  repente  in  frigida  pluvia  per  horas  mora- 
ri. Praeterea  respicienda  erit  aetas,  corporis  constitutio,  cli- 
ma, vivendi  modus  et  alia  adiuncta.  Cibi  duriores  inndeui  es- 
se possunt  illi , qui  corpus  multum  commovet.  Vestitus  levis 
in  mitiore  et  constante  climate  non  nocet,  in  aspero  et  mu- 
tabili varios  morbos  provocat.  Contra  variolas  optimum  pro- 
phylacticum  est  vaccinatio  nunquam  negligenda. 

§.  11. 

Maximum  influxum  in  constitutionem  corporis  habet  t 

I.  Aer,  qui  semper  debet  esse  purus  et  qua  talis  conserva- 
tur munditie  ac  frequenti  cubilis  ventilatione.  Apud  pauperes 
libi  cubile  unum  tantum  est,  et  ventilatio  praecipue  hiemis 
tempore  difficulter  instituitur,  ad  aerem  salubriorem  redden- 
dum multum  confert  evaporatio  aceti , sed  non  infundendo  fer- 
ro vel  lapidi  candenti,  tunc  enim  comburitur  et  empyreuma 
generatur,  sed  in  vase  idoneo  flammae  exponendo,  ut  ebul- 
liat et  sic  evaporet.  Corrumpitur  contra  aer,  si  cubile  sit 
angustum,  humile,  si  sit  plerumque  clausum , si  fortiter  ca- 
lefiat, si  a multis  inhabitetur,  si  cibi  et  aliae  fermentantes 
materiae,  in  eo  conserventur,  aut  plane  urina  et  excrementa 
in  eo  relinquantur,  si  vestes  laventur  et  siccentur,  multae 
candelae  urantur,  si  infirmi  in  eo  morentur,  aut  plane  ani- 
malia. Munditie  neglecta  diversi  morbi  cutanei,  scorbutus, 
febris  putrida  et  Typhus  evolvuntur , eo  minus  compages  in- 
fantum  tenera  huic  potentiae  nocenti  resistere  poterit.  — 

Temperaturam  quoque  valetudini  convenientem  esse  opor- 
tet. Vehemens  calor  non  minus  est  noxius,  quam  intensum 
frigus.  Ductus  aeris  quoque  multum  nocet,  praesertim  calente 
corpore,  prout  etiam  repentinus  e magno  frigore  ad  nimium 
calorem  transitus.  Mutationi  tamen  aeris  sensim  adsvefacien- 
dae  suut  proles,  ne  ipsarum  valetudo  cum  omni  vento  ac  tem- 
pestate mutetur. 

II.  Cibi  et  Potus.  Cibi  sint  simplices  bene  et  munde  pa- 
rati , neque  tamen  multo  aromate  conditi.  Si  infans  cibum 
aliquem  fastidiat  cogendus  quidem  non  est,  ut  sumniat,  ne- 
que tamen  eius  gratia  alter  parandus,  ut  quo  facifius  cibo- 
rum diversitati  adsvescat. 

Edendum  quantum  satis,  ut  corporis  vires  reficiantur, 
non  opprimantur. 

Necessarium  prolibus  nutrimentum  subtrahere,  fame  eas- 
dem macerare,  ut  graciliorem  et  pulchriorem  corporis  for- 

niam  consequantur»  insanum  est;  hac  enim  ratione  diversis 
vitiis,  uti:  mendatiis,  fraudibus,  furtis  praebetur  occasio. 
Aeque  perniciosum  est  nimio  cibo  proles  farcire,  unde  vo- 
mitus, diarrhoea,  febris  gastrica  aliique  morbi  nascuntur.  Cu- 
randum ut  proles  in  usu  nutrimentorum  certo  ordini  tempes- 
tive adsvescant , neque  extra  praestitutum  tempus  manducent. 
Ad  valetudinem  magis  conducit,  si  cibi  paulatim  summantur, 
bene  masticentur , quam  si  celeriter  deglutiantur.  — Potus 
saluberrimus  pro  infantibus  est  aqua  pura.  CofFea , Thea  ho- 
landica  et  russica,  aliique  potus  stimulantes  et  inebriantes, 
tamquam  sentina  innumerorum  malorum  sollicitissime  vitentur. 

III.  Vestitus  anni  tempori  sit  adcommodatus,  neque  in- 
crementum corporis  et  artuum  liberum  motum  impediat,  hinc 
reiicienda  sunt  omnia  angusta  et  constringentia  indumenta , 
uti  Collipendia,  tboracula,  calcei,  strictae  caligae  et  quae- 
vis stricta  ligamina.  IVc  sint  vestes  nimis  calidae,  rigidae, 
cutim  irritantes,  caput  in  primis  magno  calore  non  est  foven- 
dum. Lectus  plumis  refertus,  nimium  calorem  fovendo,  so- 
porem alit  et  nervorum  debilitatem  producit,  ipsi  etiam  in- 
nocentiae periculosus  est.  Stramen  purum,  pulvinaria  ex  pel- 
libus pilis  referta,  tegumenta  lanea  levia  multo  sunt  salu- 
briora. 

IV.  Habitatio  sit  alta,  ampla,  sicca  et  lucida,  prospec- 
tu in  liberum  patente,  in  cubilibus  enim  humilibus,  angus- 
tis, humidis,  abstrusis  et  non  satis  illustratis  sanitas  facile 
perturbatur.  Removenda  e cubiculo  prolium  superflua  impe- 
dimenta, praesertim  quibus  se  facile  laedere  possent. 

V.  Mundities  et  Ordo  magnum  influxum  non  tantum  in 
corpus  verum  etiam  in  animum  habent,  his  igitur  a prima 
aetate  proles  adsvefaciendae  sunt ; hinc  mane  quamprimum 

, expergefiunt  statim  surgant,  faciem,  manus  aqua  frigida  la- 
vent, se  munde  induant.  Creatori  optimo  de  nocte  feliciter 
transacta  gratias  agant,  ientaculo  dein  sumto , occupationes 
utiles  perficiant.  Vesperi  antequam  decumbunt  crepundiis,  Ii- 
bris,  instrumentis  scriptoriis,  cunctis  denique,  quorum  cura 

ipsis  committitur  in  ordinem  redactis , absolulisque  precibus 
vespertinis  se  decenter  exuant  et  noctu  pacate  dormiant.  Ad 
conservandam  munditiem,  et  corpus  praeterea  roborandum 
multum  confert  balneatjo,  natatio  , hiemis  tempore  lotio 
cum  aqua  frigida , nec  statim  post  sumtum  cibum , neque  ca- 
lente , sed  aliquantum  refrigerato  corpore  suscipienda.  Vestes 
et  lectisternia  saepe  mutentur. 

Munditiem  et  ordinem  vel  maxime  puellae  colant,  ut 
quondam  bonae  matres,  excellentesque  Oeconomae  evadant. 
Luxus  moribus  summe  perniciosus  sollicite  vitetur. 

VI.  Motus  Corporis  moderatus  sanitati  maxime  amicus 
nunquam  negligatur , et  tempestate  minus  favente  quoque  sus- 
cipiatur, ut  sic  proles  mutationibus  Atmosphaerae  adsvefiant, 
curandum  ne  commotio  sit  vehemens  nec  diuturna , paulo  ve- 
ro ante,  et  post  cibum  sumtum,  validior  motus  non  suscipia- 
tur, ubi  fieri  potest  exercitia  gymnastica  non  negligantur. 

§.  12, 

Cultura  facultatum  intellectualium  quoque  summi  est  mo- 
menti. Attamen  vires  hae  animi  nec  praemature , nec  immo- 
dice sunt  adstringendae , utrumque  enim  earum  labefactatio- 
nem post  se  trahit,  ipsa  quoque  compages  corporis  periclita- 
tur. Nam  sicut  corporis  ita  animi  virium  evolutio  habet  su- 
am a natura  definitam  periodum,  quam  impune  transgredi 
non  licet.  Natura  primis  annis  potissimum  formando  et  robo- 
rando corpore  occupatur,  unde  qui  aetate  hac  vires  animi  in- 
tendunt, corpore  deficiunt,  liuntque  cum  tempore  hebetes, 
imbecilles,  morbidi,  miseraeque  vitae  mors  praematura  sae- 
^ pissime  imponit  finem.  Ne  igitur  cultura  facultatum  mentis 
praemature  suscepta  tristes  habeat  sequelas,  oportet,  ut  non 
omnes  eodem  tempore , sed  sensim  aliae  post  alias  iuxta  cer- 
tum ordinem  excitentur  et  evolvantur. 

Quamprimum  infantes  incipiunt  rite  cogitare  excitetur 
in  illis  confidentia,  obedientia,  amor  praecipue  erga  Deum, 
Parentes,  hmuanitas,  misericordia  erga  homines  ct  animalia, 

observantia  decoris;  snprimendus  erit  nisus  ad  iram,  invidi- 
am, odium.  Ad  exstimulandas  proles  praemia  quoque  sunt 
necessaria,  sed  non  signa  ridicula,  bellaria,  verum  collauda- 
tio et  praemia  utilia. 

Poena  quoque  irroganda  est , quotiescunque  proles  e ma- 
levolentia peccat,  haec  tamen  sit  apta  vitioque  comisso  adae- 
quata, neque  sanitati  noxia.  Pessimum  est  faciem , caput  per*- 
cutere,  capillos  trahere,  ad  mensam,  vel  aliud  obiectum  du- 
rum trudere,  genu  flectere  ad  obiectu  acria,  scindentia,  in 
cubile  ubi  nulla  est  invigilatio  includere,  tota  die  fame  tor- 
quere, vel  eiusmodi  instrumentis  verberare,  quibus  membra 
frangi  possunt,  aut  clunes  nudas  ferire,  pedibus  calcitrare; 
neque  bonum  est  errores  divulgare,  publice  confundere,  et 
probrosis  nominibus  conipellare.  Post  delictum  comissum  pri- 
mo convincatur  proles , quod  male  egerit , admoneatur  simul 
poenam  fore  futuram , si  id  adhuc  semel  fecerit ; initio  sein- 
per  poenae  tantum  mitiores  adhibeantur,  si  ad  has  non  resi- 
puerit, virgae  quoque  natibus  adplicitae  utiles  sunt;  caute 
tamen  poenae  irrogentur,  praecipue  cavendum,  ne  stimulus 
honoris  suftocetur  et  puer  omnem  poenam  indifferens  ferat. 
Sive  poena,  sive  praemium  promittatur  seniper  promissis  sta- 
re oportet.  ^ 


§.  13. 

Contra  mali  illecebras  plurimum  praestat , amor  Paren- 
tum , ac  Educatorum.  Magni  itaque  est  momenti , naturalem 
hunc  prolium  erga  Parentes  affectum  conservare.  Unde  gra- 
vissime peccant  Parentes,  qui  inter  se  minus  concordes,  con- 
temtu  et  mutuis  contumeliis,  prolium  erga  se  reverentiam 
minuunt.  Non  minus  peccant  Educatores , cognati , servi,  qui 
Parentum  vitia  revelando,  ipsos  irridendo,  prolibus  aqtem 
blandiendo  sibi  harum  amorem  demereri  conantur,  et  amo- 
rem erga  Parentes  exstinguunt. 

Ut  igitur  proles  quondam  homines  honesti , probi , be?> 
ne  morati.  Patriae  utiles  et  simul  felices  flant.  Parentes  om- 
nibus earundem  actionibus  rite  invigilabunt,  easdem  occu- 
pationibus animo  , corporique  utilibus,  neque  tamen  vires  ex- 
haurientibus providebunt , in  distribuendis  poenis  ac  praemiis 
concordes  erunt.  Informatio  stricte  talis,  apud  proles  sanas, 
robustas  6-to  anno  (neque  tamen  citius)  suscipi  potest.  Dam- 
nanda illorum  opinio,  qui  dicunt  lionuni  essq  proles  iam  4-to 
anno  ad  scolam  mittere  ut  adminus  sedere  discant,  ubi  po- 
tius continuus  ipsis  motus  concedi  deberet.  Proles  debiles. 

gcrofulosa^,  rhachlticao  nisi  7-mo  imo  8-vo  anno  Alphabe- 
tum discant,  aere  salubri  rurali  utantur,  cibis  blande  nutri- 
entibus vescantur,  motum  corporis  nunquam  negligant.  — 

> Si  Educatore  opus  fuerit,  tunc  sumatur  vir  probus,  be- 
• ne  moratus,  qui  gaudet  simul  valetudine  firma,  possidetque 
cognitionem  scientiarum  et  artium  liberalium , sit  quoque 
patiens,  mansvetus,  diligens  in  officio  suo,  sciatque  disci- 
pulorum sibi  concreditorum  amorem  erga  Parentes  et  erga 
se  conservare,  confirmareque.  Si  iam  talis  vir  haberi  potest, 
tunc  nec  sumtibus  et  parcendum , et  certe  bonus  Educator 
praemio  dignus  est,  ille  enim  fundamentum  futurae  ponit  fe- 
licitatis. Unde  Machat  bene  dicit : Le  bonheur  d’  un  enfant 
depend  d’  une  bonne  education. 

Si  haec  pauca , qdne  de  Educatione  infantum  exposui 
observata  fuerint , continuatio  quoque  Educationis  feliciter 
succedet,  morbi  infantum  erunt  rarissimi,  ornniaque  illorum 
incepta  felici  coronabuntur  successu.  Ego  quoque  mihi  propo- 
situm assequar  scopum.  / 


Vheses  defendendae. 

1.  Extractio  cataractae  ad  rarissimos  est  restringenda  casus. 

2.  Auditus  visu  nobilior. 

3.  Medicus  in  verba  Magistri  iurans  aut  uni  inhaerens  Sys- 
temati est  perniciosissimus. 

4.  Cum  Emeticis,  Opio  et  Sangvinis  evacuatione  cautissime 

mercandum. 

5.  Non  datur  morbus  stricte  intermittens. 

6.  Matrimonium  ad  longaevitatem  multum  confert. 

7.  Arcana  sic  dicta  pharmaceutica  publico  usui  non  commit- 
tenda. 

8.  Ex  matrum  vel  nutricum  uberibus  infantes  vitam  aeque 
ac  mortem  sugunt. 

9.  Functio  sexualis  suppressa  in  Canibus  saepissime  causa 

'10.  Constitutio  robusta  maiorem  fert  remediorum  dosim. 

1 1 . Scrophula  saepe  Syphilidis  progenies. 

12.  Felicitas  humana  ab  educatione  plurimum  pendet. 

